Ρόμπερτ Μάθιου

Ο Σερ Ρόμπερτ Χογκ Μάθιου (Sir Robert Hogg Matthew, 1906-1975), ήταν Σκωτσέζος αρχιτέκτονας και ένας από τους κύριους υποστηρικτές του μοντερνισμού.

Βιογραφία
Ο  Ρόμπερτ Μάθιου (Robert Matthew) ήταν γιός του Τζον Μάθιου, επίσης αρχιτέκτονας και συνεργάτης του Σερ Ρόμπερτ Λόριμερ. Ο Μάθιου γεννήθηκε και μεγάλωσε στο Εδιμβούργο και σπούδασε στο κολέγιο τεχνών του Εδιμβούργου. Το 1931 παντρεύτηκε την Λόρνα Πίλτσερ, απέκτησαν δύο παιδιά και έζησαν στο Κέιθ Μέρικαλ Χάους του Χάμπι, στο ανατολικό Λόθιαν.

Ο Ρόμπερτ μαθήτευσε δίπλα στον πατέρα του και το 1936 διορίστηκε στο υπουργείο υγείας. Μέχρι το 1945 είχε προαχθεί σε κύριο αρχιτέκτονα και λειτουργό προγραμματισμού του υπουργείου. Το 1946 μετακόμισε στο Λονδίνο για να γίνει κύριος αρχιτέκτονας και λειτουργός προγραμματισμού στο νομαρχιακό συμβούλιο του Λονδίνου, που εργάστηκε από το 1946 ως το 1953 για την ανοικοδόμηση του Μεγάλου Λονδίνου μετά τον πόλεμο, αλλά και ως επικεφαλής για το φεστιβάλ του Λονδίνου, που περιλάμβανε κτήρια όπως το Ρόυαλ Φέστιβαλ Χολ (Royal Festival Hall, 1951). Το 1956 μαζί με τον Στίρατ Τζόνσον Μάρσαλ ίδρυσαν την εταιρία RMJM στο Εδιμβούργο και το Λονδίνο. Το πρώτο τους έργο ήταν το Νιού Ζίλαντ Χάους (New Zealand House) στο Χάιμαρκετ του Λονδίνου (πλέον θεωρείται ένα από τα καλύτερα κτήριά του). Το 1953, επέστρεψε στο Εδιμβούργο για να γίνει ο πρώτος καθηγητής αρχιτεκτονικής στο πανεπιστήμιο του Εδιμβούργου, όπου και ίδρυσε το πρώτο τμήμα αρχιτεκτονικής σε συνεργασία με την RMJM όπως είχε κάνει και ο Γουόλτερ Γκρόπιους  στο Μπάουχαους. Συνέχισε εκεί ως καθηγητής μέχρι το 1968. Η γκαλερί αρχιτεκτονικής Μάτθιου στεγάζεται στο τμήμα αρχιτεκτόνων προς τιμήν του. Ο Μάθιου συνεργάστηκε με τους Μπασίλ Σπένς και Άλαν Ρέιατς στο σχέδιο ανάπτυξης του πανεπιστημίου για την πλατεία Τζόρτζ, που τελικά οδήγησε στην κατεδάφιση των τριών πλευρών της και την αντικατάστασή τους από μοντέρνα κτήρια. Ο Μάθιου/RMJM είναι υπεύθυνος για κτήρια Καλών Τεχνών που σήμερα ονομάζονται Ντλέιβιντ Χούμ Τάουερ, το κτίριο  Άνταμ  Φέργιουσον και το κτίριο Γουίλιαμ Ρόμπερτσον. Ο Μάθιου είχε συμμετοχή σε πολλά γνωστά κτίρια, ασχολήθηκε με το σχεδιασμό πανεπιστημιουπόλεων, αλλά και σε κτήρια που κοσμούν την πρωτεύουσα του Πακιστάν.

 Βραβεία 
Κατά τη διάρκεια των σπουδών του, ο Μάθιου κέρδισε το βραβείο Student Pugin (1929) και ήταν κάτοχος του μεταλλίου Soane. Έγινε Μέλος του RIBA το 1955 και υπηρέτησε ως Πρόεδρος του 1962 - 1964. Του απονεμήθηκε ένα OBE το 1952 και χρίστηκε ιππότης το 1962. Ήταν αργότερα επίσης Πρόεδρος της Κοινοπολιτείας Συλλόγου Αρχιτεκτόνων και της Διεθνής Ένωσης Αρχιτεκτόνων.

 Σημαντικά έργα 
 Commonwealth Pool στο Εδιμβούργο
 New Zealand House στο Λονδίνο
 David Hume Tower στο Εδιμβούργο
 British Home Stores and Market στο Αμπερντίν

 Commonwealth Pool 

Πρόκειται για κολυμβητήριο με πισίνα 50 μέτρων και 8 σειρών. Κατασκευάστηκε από το γραφείο του Μάθιου από το 1967 ως το 1970 για τους αγώνες της κοινοπολιτείας και πλέον σαν χώρος εξάσκησης αλλά και αγώνων. Το 1993 επιλέχθηκε από το διεθνή οργανισμό διατήρησης DoCoMoMo ως ένα από τα εξήντα βασικά μνημεία της Σκωτίας της μεταπολεμικής περιόδου. 

 New Zealand House στο Λονδίνο 
Σχεδιασμένο το 1950, χτίστηκε στις αρχές της δεκαετίας του '60 και με τις πόρτες ανοικτές το 1963, αυτό το κτήριο είναι χωρίς αμφιβολία ένας από τους καλύτερους πύργους στο Λονδίνο, και πολύ πιθανόν στον κόσμο. Σχεδιασμένο από τον Robert Matthew RMJM, το κτήριο όταν άνοιξε ήταν ένας τολμηρός γυάλινος πύργος με μια σειρά από τζάμια στη βάση. Ισχυρά τέτοια χαρακτηριστικά που θεωρούμε πλέον δεδομένα, όπως το πλήρες ύψος τζαμιών, εξωτερικά σκίαστρα, αίθριο στην είσοδο, στον τελευταίο όροφο ρετιρέ και τον κήπο.

Παραπομπές

Βιβλιογραφία
Modern Architect: the Life and Times of Robert Matthew

Εξωτερικοί σύνδεσμοι
 http://www.scottisharchitects.org.uk/building_full.php?id=400392 
 http://www.scottisharchitects.org.uk/architect_full.php?id=202067 
 http://www.e-architect.co.uk/architects/robert_matthew.htm

Κατηγορία:Σκωτσέζοι αρχιτέκτονες